**Záznam z Verejnej prezentácie a prerokovania projektu „Výcvikové a školiace stredisko pre bezpečnosť prevádzky a správy IT pre sektor VS“**

Dátum: 16. november 2021, 14:00– 15:30 hod.

Miesto konania: online Webex

Zúčastnení

|  |  |  |  |
| --- | --- | --- | --- |
|  | Inštitúcia | Menovaní | Prítomní |
| 1 | MIRRI | Ing. Martin Florián, PhD. | Prítomný  |
| 2 | MIRRI | Mgr. Sabína Valachová | Prítomná |
| 3 | MIRRI | Ing. Pavol Rybár | Prítomný |
| 4 | MIRRI | Ing. Jozef Stanko | Prítomný  |
| 5 | MIRRI | Ing. Ľuboš Motúz  | Prítomný |
| 6 | MIRRI | Ing. Stanislav Guláš | Prítomný |
| 7 | MIRRI | Mgr. Paulína Podvojská  | Prítomná |
| 8 | MIRRI | Viktor Klik | Prítomný |
| 9 | MIRRI | Ing. Jozef Hinca  | Prítomný  |
| 10 | MIRRI | Mgr. Dušana Kováčová | Prítomný |
| 11 | Gordias, s.r.o. | Ivan Kopáčik | Prítomný |
| 12 | RVC Košice (reg.vzdel.centrum) | Ing. Ľubomíra Borošová | Prítomný |
| 13 | Ministerstvo zdravotníctva SR | Anna Baráthová | Prítomný |
| 14 | Kompetenčné a certifikačné centrum kybernetickej bezpečnosti | Miroslav Havelka | Prítomný |
| 15 | žive/Ringier Axel Springer SK | Lukáš Kosno | Prítomný |
| 16 | Ministerstvo zdravotníctva SR | Bc. Miroslav Odor | Prítomný |
| 17 | Ministerstvo práce, soc. vecí a rodiny SR  | Ing. Peter Belák  | Prítomný |
| 18 | Úrad pre verejné obstarávanie | Ing. Róbert Benko | Prítomný |
| 19 | Ministerstvo zdravotníctva SR | Kristína Smatanová  | Prítomný |
| 20 | ALISON Slovakia s.r.o. | Peter Rakšány | Prítomný |
| 21 | NCZI | Jaroslav Gižický | Prítomný |
| 22 | stred.sk s.r.o. | Ing. Erika Kusyová | Prítomný |
| 23 | NCZI | Vladimír Daňo | Prítomný |

**Zápis stretnutia**

Program

1. Zahájenie zasadnutia p. Florián
2. Prezentácia projektu: „Výcvikové a školiace stredisko pre bezpečnosť prevádzky a správy IT pre sektor VS“ p. Rybár
3. Diskusia
4. Záver zasadnutia

**K bodu 1:**

Florián privítal všetkých zúčastnených a predal slovo p. Rybárovi, ktorý prevedie účastníkov prezentáciou projektu: Výcvikové a školiace stredisko pre bezpečnosť prevádzky a správy IT pre sektor VS.

**K bodu 2:**

P. Rybár privítal všetkých zúčastnených, v rámci prezentácie sa venoval témam: prečo realizovať projekt?, aké budú služby projektu, popis projektu, harmonogram projektu, predpokladané náklady a prínosy projektu a časti zapracovania pripomienok. V závere otvoril diskusiu.

**K bodu 3:**

O slovo sa prihlásil p. Havelka a informoval, že Kompetenčné a certifikačné centrum kybernetickej bezpečnosti poskytuje školenia v rámci L1, L2. KCCKB navrhlo spoluprácu v rámci projektu.

Pani Borošová z Regionálneho vzdelávacieho centra Košice informovala predkladateľov projektu, že RVC Košice má záujem zapojiť sa do projektu a navrhla spoluprácu v rámci školení v rámci územnej samosprávy.

P. Kopáčik upozornil, že vzdelávanie musí by systematické.

Pani Davidovičová z Únie miest Slovenska pozvala predkladateľov projektu na stretnutie s členskými mestami Únie miest Slovenska v rámci zmapovania záujmu obce o školenia. Požiadala predkladateľov o určenie možného termínu školenia.

Lukáš Kosno zo žive.sk sa opýtal na súvis medzi projektom „Vybudovanie centra simulácie, výskumu a výuky kybernetických hrozieb a kybernetickej bezpečnosti“ a predkladaným projektom.

P. Rybár informoval, že cieľom projektu je len podmnožina a obsahuje len úrovne L1, L2,L3.

P. Kopáčik sa spýtal na prepojenie projektu s Národnou stratégiou kybernetickej bezpečnosti a Plánom obnovy a odolnosti.

P. Rybár spolu s p. Gulášom informovali, že projekt rieši okamžité potreby VS. V Pláne obnovy a odolnosti sú riešené dlhodobejšie potreby a spolu s OP Slovensko budú rozvíjať OP Integrovaná infraštruktúra.

P. Kosno položil otázku, s akým počtom a v akým mestách sa plánuje učebňa podľa L3.

J. Stanko: Plánuje sa 1 učebňa + remote. L2 je možný kdekoľvek na Slovensku s nákupom komerčných školení. L1 bude prebiehať ako pripojenie na portál. L3 bude jedna lokalita – konkrétne cvičenia – špecializované školenie.

P. Kosno: Bude potrebné robiť časť projektu v utajovanom režime?

P. Rybár informoval, že projekt nebude v režime.

P. Kosno sa spýtal, kto sa bude školiť? Aký je časový harmonogram?

J. Stanko: L1 pre všetkých, L2 mesto, obec, štátna inštitúcia, L3 pre IT špecialistov.

P. Havelka sa spýtal na priestory na školenia.

J. Stanko: L2 v priestoroch poskytovateľa. L1 online, L3 učebňa.

P. Kosno sa spýtal či bude možné poskytnúť školenia aj komerčných firmám,.

P. Rybár: nevieme či je to možné. Projekt určený pre sektor VS.

p. Kusyovú zaujímala oblasť vzdelávania smerom k dodávateľom.

P. Guláš za MIRRI informoval, že už v súčasnosti prebieha spolupráca s akademickou obcou a KCCKB a je vytvorený zoznam tzv. „šmejdov“.

P. Kosno sa spýtal či má MIRRI plány v rámci týchto školení spolupracovať so školami.

P. Stanko informoval, že v tomto projekte nejdeme školiť študentov ale ide o zamestnancov verejnej správy. Školenia v spolupráci so školami sú pripravované v Pláne obnovy a odolnosti.

P. Kusyová sa spýtala či sa ráta aj so zamestnancami škôl.

P. Rybár odpovedal, že so zamestnancami štátnych škôl áno.

**K bodu 4:**

P. Florián vyzval zúčastnených k nápadom a pripomienkam, ktoré MIRRI privíta. Zúčastnení môžu pripomienky a návrhy zaslať tímu MIRRI, ktorý s nimi bude komunikovať.

P. Florián sa poďakoval za účasť všetkým zúčastneným.